హరిజ్: రైతులకు నిలువనీడ లేకుండా చేసిన ఘనత బీజేపీ ప్రభుత్వానిదేనని కాంగ్రెస్ ఉపాధ్యక్షుడు రాహుల్ గాంధీ విమర్శించారు. పేద రైతుల నుంచి భూములు లాక్కుని పారిశ్రామికవేత్తలకు కట్టబెట్టారని అన్నారు. గుజరాత్లోని హరిజ్లో శనివారం జరిగిన బహిరంగ సభలో రాహుల్ మాట్లాడుతూ, రాష్ట్రంలోని 6.5 లక్షల ఎకరాల భూమిని రైతుల నుంచి రాష్ట్ర ప్రభుత్వం లాక్కుని కొందరు గుజరాత్ పారిశ్రామికవేత్తలకు కట్టబెట్టిందని అన్నారు. టాటా నానో ప్రాజెక్టు కోసం ఐదు గ్రామాలకు చెందిన భూములు లాక్కున్నారని, గ్రామస్థులందరికీ ఉద్యోగాలు ఎర చూపి ఇంతవరకూ ఆ హామీలు నిలబెట్టుకోలేకపోయారని ఆరోపించారు. పలు రాష్ట్రాలు, ఇంటెలిజెన్స్ బ్యూరో, కేంద్రంలో కూడా బీజేపీ  ఉన్నప్పటికీ గుజరాత్ మాత్రం కాంగ్రెస్ వైపే ఉందని ఆయన అన్నారు. మోదీ కేవలం తన గురించి చెప్పుకోవడానికే ఎన్నికల ర్యాలీలను పరిమితం చేస్తున్నారని, రాష్ట్ర అభివృద్ధి ఊసే ఎత్తడం లేదని ఎద్దేవా చేశారు. 182 సీట్ల గుజరాత్ అసెంబ్లీకి తొలి విడతగా 89 నియోజకవర్గాల్లో శనివారం పోలింగ్ జరుగగా, తుది విడత పోలింగ్లో భాగంగా తక్కిన 93 నియోజకవర్గాలకు ఈనెల 14న పోలింగ్ జరుగనుంది. 18న ఓట్ల లెక్కింపు జరిపి ఎన్నికల ఫలితాలు ప్రకటిస్తారు.
hariz: raitulaku niluvaneeda lekunda chesina ghanata bgfa prabhutvaanideenani congress upaadhyakshudu rahul gaandhi vimarsinchaaru. pedha raitula nunchi bhoomulu laakkuni paarisraamikavettalaku kattabettaarani annaru. gujaraatloni harijlo sanivaaram jarigina bahiranga sabhalo rahul maatlaadutuu, rashtramloni 6.5 lakshala ekaraala bhoomini raitula nunchi rashtra prabhutvam laakkuni kondaru gujarat paarisraamikavettalaku kattabettindani annaru. tata nano praajektu kosam aidu graamaalaku chendina bhoomulu laakkunnaarani, graamasthulandariki udyogaalu era chuupi intavarakuu aa haameelu nilabettukolekapoyara aaropinchaaru. palu rashtralu, inteligens beuro, kendramlo kuudaa bgfa  unnappatikii gujarat maatram congress vaipe undani aayana annaru. modii kevalam tana gurinchi cheppukovadaanike ennikala ryaaleelanu parimitam chestunnarani, rashtra abhivruddhi oose ettadam ledani eddeva chesaru. 182 seatla gujarat assembleeki toli vidatagaa 89 niyojakavargaallo sanivaaram poling jarugagaa, tudi vidata polinglo bhagamga takkina 93 niyojakavargaalaku eenela 14na poling jaruganundi. 18na otla lekkimpu jaripi ennikala phalitaalu prakatistaaru.